pythainlp/thai-wiki-dataset-v3 huggingface dataset:
8 เดส์ออฟคริสต์มาส

8 เดส์ออฟคริสต์มาส (8 Days of Christmas) คืออัลบั้มเพลงวันคริสต์มาสของเดสทินีส์ไชลด์ วงดนตรีหญิงล้วนแนวอาร์แอนด์บีชาวอเมริกัน วางจำหน่ายโดยโคลัมเบียเรเคิดส์ เมื่อเดือนตุลาคม พ.ศ. 2544 ในสหรัฐอเมริกา อัลบั้มนี้ได้เปิดตัวที่อันดับ 75 ในชาร์ตบิลบอร์ด 200 และมียอดจำหน่ายมากกว่า 23,000 ชุดในสัปดาห์แรก และในที่สุดก็ขึ้นไปในอันดับสูงสุดที่อันดับ 34 ในเวลาไม่กี่สัปดาห์ต่อมา อัลบั้มนี้มีระดับยอดขายระดับโกลด์ ที่จัดโดย RIAA เมื่อเดือนธันวาคม พ.ศ. 2544 สำหรับยอดขายมากกว่า 500,000 ชุดในสหรัฐอเมริกา
ใน พ.ศ. 2547 ได้ทำการผลิตอัลบั้มนี้ใหม่อีกครั้ง และได้เพิ่มเพลงที่ไม่ได้จำหน่ายอยู่ในชุดแรกเข้าไป
== รายชื่อเพลง ==
เครดิตดัดแปลงจาก liner notes ของอัลบั้ม
== ประวัติการจำหน่าย ==
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== การรับรอง ==
== ประวัติการวางจำหน่าย ==
== อ้างอิง ==
อัลบั้มเพลงของเดสทินีส์ไชลด์
อัลบั้มเพลงในปี พ.ศ. 2544
อัลบั้มเพลงของค่ายโคลัมเบียเรเคิดส์
อัลบั้มเพลงแนวอาร์แอนด์บี
อัลบั้มเพลงภาษาอังกฤษ
อัลบั้มเพลงวันคริสต์มาส
วัดศรีบุญยืน (จังหวัดลำพูน)

วัดศรีบุญยืน  หรือที่ชาวบ้านนิยมเรียกว่า วัดหัวดอน ตั้งอยู่บนฝั่งแม่น้ำปิงห่าง หมู่ที่ 3 ตำบลเหมืองง่า อำเภอเมืองลำพูน จังหวัดลำพูน สร้างขึ้นเมื่อ พ.ศ. 2442 ในรัชสมัยพระบาทสมเด็จพระมงกุฎเกล้าเจ้าอยู่หัว โดยท่านครูบาปันแก้ว ปุณฺณวํโส หรือ ปุณฺณวํโส  ภิกฺขุ
== สภาพของวัด ==
วัดศรีบุญยืนสร้างขึ้นเมื่อ พ.ศ. 2442 โดยท่านครูบาปันแก้ว ปุณฺณวํโส หรือ ปุณฺณวํโส  ภิกฺขุ (ต่อมาได้รับพระราชทานเป็นพระครูสัญญาบัตรในราชทินนามว่า "พระครูศรีบุญสถิต") ขณะที่ท่านมีอายุได้ 29 ปี ได้ย้ายมาจากวัดวังทอง ตำบลเหมืองง่า  อำเภอเมืองลำพูนขึ้นไปทางทิศเหนือ ประมาณ 1 กิโลเมตร  มีพระอันดับติดตามมาด้วย 2 รูป สามเณร 10 รูป ศิษย์วัด 4 คน เมื่อปักเขตแดนสร้างวัดแล้ว  จึงตั้งชื่อว่า "วัดศรีบุญยืน"
วัดศรีบุญยืน ตั้งอยู่บนฝั่งแม่น้ำปิงห่าง บริเวณที่ตั้งวัดเป็นเนินสูงและลาดต่ำมาทางทิศตะวันตก บริเวณที่เป็นเนินสูงนั้น ชาวบ้านเรียกว่า "ดอน" เพราะฉะนั้นเมื่อตั้งวัดบริเวณที่นั้น ชาวบ้านจึงเรียกวัดศรีบุญยืนว่า "วัดหัวดอน" ในปี พ.ศ. 2450 วัดมีเนื้อที่ประมาณ 3 ไร่ 2 งาน 9 ตารางวา ต่อมา ท่านครูบาปันแก้ว ปุณฺณวํโส พร้อมด้วยญาติโยมผู้อุปถัมภ์บำรุงวัดได้รวบรวมจตุปัจจัยซื้อที่ดินที่อยู่ติดกับวัดเพิ่มเติมเพื่อขยายพื้นที่ให้กว้างขวางกว่าเดิม ปัจจุบัน วัดศรีบุญยืนมีเนื้อที่ 6 ไร่ 1 งาน 22 ตารางวา ตามโฉนดที่ดิน
== ลำดับเจ้าอาวาส  และการก่อสร้าง ==
เจ้าอาวาสรูปที่  1  ท่านพระครูศรีบุญสถิต  (ครูบาปันแก้ว  ปุณฺณวํโส)
เจ้าอาวาสรูปที่  2   พระมหาศิลป์  สิกฺขาสโภ  ป.ธ.  7  ,  น.ธ.  เอก  (พระศรีศิลป์สุนทรวาที)
เจ้าอาวาสรูปที่  3  พระมหาคำปัน  อนาลโย  ป.ธ.4 ,  น.ธ.  เอก ,  (พระครูสิริปุญญากร)
ศรีบุญยืน
โบราณสถานในจังหวัดลำพูน
จอห์น โคลเทรน

จอห์น วิลเลียม "เทรน" โคลเทรน (John William Coltrane, 23 กันยายน ค.ศ. 1926 - 17 กรกฎาคม ค.ศ. 1967) นักแซกโซโฟน นักแต่งเพลง และหัวหน้าวงดนตรีแจ๊ซชาวอเมริกัน มีชื่อเสียงในฐานะนักดนตรีแนวบีบ็อพ ฮาร์ดบ็อพ  ต่อมาได้ร่วมวงกับไมล์ส เดวิส และทีโลเนียส มังค์  เป็นแนวหน้าในการพัฒนาดนตรีในแนวฟรีแจ๊ซ
จอห์น โคลเทรนได้การยอมรับว่าเป็นนักเทเนอร์แซกโซโฟนคนสำคัญคนหนึ่งของวงการดนตรีแจ๊ซ ที่มีอิทธิพลต่อนักดนตรีรุ่นหลังเป็นจำนวนมาก จนได้รับการยกย่องในการประกาศผลรางวัลพูลิตเซอร์ ประจำปี 2007 สำหรับ "masterful improvisation, supreme musicianship and iconic centrality to the history of jazz." 
จอห์น โคลเทรนเสียชีวิตด้วยวัยเพียง 40 ปี จากโรคมะเร็งตับ ที่นิวยอร์ก สหรัฐอเมริกา เมื่อวันที่ 17 กรกฎาคม ค.ศ. 1967
== อ้างอิง ==
== แหล่งข้อมูลอื่น ==
Official Website
นักบุญในคริสต์ศตวรรษที่ 20
นักแซกโซโฟน
นักดนตรีแจ๊สชาวอเมริกัน
ชาวอเมริกันเชื้อสายแอฟริกา
ชาวอเมริกันที่นับถือศาสนาฮินดู
บุคคลจากศาสนาคริสต์ที่เปลี่ยนไปนับถือศาสนาฮินดู
ศิลปินสังกัดอิมพัลส์! เรเคิดส์
ศิลปินสังกัดแอตแลนติกเรเคิดส์
ศิลปินสังกัดพาโบลเรเคิดส์
ศิลปินสังกัดบลูโน้ตเรเคิดส์
ศิลปินสังกัดซาวอยเรเคิดส์
ศิลปินสังกัดเพรสทีจเรเคิดส์
บุคคลจากรัฐนอร์ทแคโรไลนา
บุคคลจากฟิลาเดลเฟีย
เสียชีวิตจากมะเร็งตับ
นักดนตรีชาวอเมริกันเชื้อสายแอฟริกา
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
คริส โอดอนเนลล์

คริสโตเฟอร์ ยูจีน โอดอนเนลล์ (Christopher Eugene O'Donnell; เกิด 26 มิถุนายน ค.ศ. 1970) เป็นนักแสดงชายชาวอเมริกัน เขาแสดงเป็น Charlie Sims ในเรื่อง Scent of a Woman, คริส รีซ ในเรื่อง ก้าวต่อไป พิสูจน์ใจนักสู้, D'Artagnan ในเรื่อง สามทหารเสือ, แจ็ก โฟเลย์ ในภาพยนตร์ดราม่าเรื่อง เซอร์เคิลออฟเฟรนด์, ดิก เกรย์สัน/โรบิน ในเรื่อง แบทแมนฟอเอเวอร์ และ แบทแมน & โรบิน, เจสัน บราวน์ ในเรื่อง Cookie's Fortune ของ Robert Altman, ปีเตอร์ การ์เร็ตต์ ในเรื่อง Vertical Limit และ วอร์เดลล์ โพเมรอย ในเรื่อง คินซีย์ โอดอนเนลล์แสดงเป็นเจ้าหน้าที่พิเศษชื่อ จี. คัลเลน ในซีรีส์โทรทัศน์แนวอาชญากรรมดราม่าของซีบีเอสเรื่อง  ลอสแอนเจลิส ซึ่งเป็นภาคแยกของเรื่อง เอ็นซีไอเอส
== อ้างอิง ==
== แหล่งข้อมูลอื่น ==
Feature article on O'Donnell in June 2008 issue of Men's Vogue
นักแสดงอเมริกัน
บุคคลจากรัฐอิลลินอย
อนุรักษ์ จุรีมาศ

นายอนุรักษ์ จุรีมาศ (3 สิงหาคม 2503 - ) สมาชิกสภาผู้แทนราษฎรจังหวัดร้อยเอ็ด อดีตรัฐมนตรีว่าการกระทรวงการพัฒนาสังคมและความมั่นคงของมนุษย์คนแรก และอดีตรัฐมนตรีว่าการกระทรวงวัฒนธรรม และกรรมการบริหารพรรคชาติไทย
== ประวัติ ==
อนุรักษ์ จุรีมาศ (ชื่อเล่น : แกละ) หรือ "เสี่ยแกละ" เกิดเมื่อวันที่ 3 สิงหาคม พ.ศ. 2503 ที่อำเภออาจสามารถ จังหวัดร้อยเอ็ด เป็นบุตรของนายสมควร และนางดาวรุ่ง จุรีมาศ และเป็นลูกพี่ลูกน้องกับนางศิริพันธ์ จุรีมาศ อดีต ส.ส. จังหวัดร้อยเอ็ด จบการศึกษาชั้นมัธยมศึกษาตอนต้น จากโรงเรียนร้อยเอ็ดวิทยาลัย ชั้นมัธยมตอนปลาย จาก โรงเรียนบดินทรเดชา(สิงห์ สิงหเสนี) ระดับปริญญาตรี นิติศาสตรบัณฑิต จากมหาวิทยาลัยรามคำแหง และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
== งานการเมือง ==
อนุรักษ์ จุรีมาศ ประกอบอาชีพทนายความ และได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย ต่อมาในการเลือกตั้ง พ.ศ. 2531 จึงย้ายมาสังกัดพรรคชาติไทย และได้รับเลือกตั้งต่อเนื่องเรื่อยมาในปี พ.ศ. 2531 พ.ศ. 2535 (2 ครั้ง) พ.ศ. 2538 และ พ.ศ. 2539 ต่อมาในการเลือกตั้ง พ.ศ. 2544 เขาไม่ได้รับเลือกตั้ง โดยแพ้ให้กับนายสานิต ว่องสัธนพงษ์ จากพรรคเสรีธรรม กระทั่งในปี พ.ศ. 2548 จึงกลับมาชนะการเลือกตั้งในพื้นที่เดิมอีกครั้งหนึ่ง
อนุรักษ์ จุรีมาศ เคยทำหน้าที่เลขานุการประธานสภาผู้แทนราษฎร (นายปัญจะ เกสรทอง) เป็นผู้ช่วยเลขานุการรัฐมนตรีว่าการกระทรวงมหาดไทย พ.ศ. 2535  เป็นเลขานุการรัฐมนตรีว่าการกระทรวงการคลัง พ.ศ. 2538 ต่อมาเขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย และการปรับคณะรัฐมนตรีในปีถัดมา เขาจึงย้ายไปเป็นรัฐมนตรีช่วยว่าการกระทรวงเกษตรและสหกรณ์
ต่อมาในรัฐบาลพันตำรวจโททักษิณ ชินวัตร เขาได้รับแต่งตั้งเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ (คนแรก) และถูกปรับไปรับตำแหน่งรัฐมนตรีว่าการกระทรวงวัฒนธรรม ในเดือนพฤศจิกายน พ.ศ. 2546
นายอนุรักษ์ จุรีมาศ ได้รับแต่งตั้งเป็นรองเลขาธิการพรรคชาติไทย ซึ่งต่อมาในปี พ.ศ. 2551 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
อนุรักษ์ ลงสมัครรับเลือกตั้ง ส.ส.จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น ส.ส. สมัยที่ 8 รวมถึงในปี 2566 เป็น ส.ส.สมัยที่ 9
== เครื่องราชอิสริยาภรณ์ ==
== อ้างอิง ==
บุคคลจากอำเภออาจสามารถ
นักการเมืองไทย
รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
รัฐมนตรีว่าการกระทรวงวัฒนธรรมไทย
สมาชิกสภาผู้แทนราษฎรจังหวัดร้อยเอ็ด
พรรคสหประชาธิปไตย
พรรคชาติไทย
พรรคชาติไทยพัฒนา
บุคคลจากโรงเรียนบดินทรเดชา (สิงห์ สิงหเสนี)
บุคคลจากคณะนิติศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
หมวกเกราะ (มุทราศาสตร์)

หมวกเกราะ หรือ มาลา (Helmet หรือ helm) ในมุทราศาสตร์ “หมวกเกราะ” หรือ “มาลา” เป็นองค์ประกอบหนึ่งที่ปรากฏบนตราอาร์มที่ตั้งอยู่เหนือโล่และเป็นฐานสำหรับแพรประดับและเครื่องยอด ลักษณะของหมวกเกราะขึ้นอยู่กับตำแหน่งและฐานะทางสังคมของผู้เป็นเจ้าของตรา ซึ่งวิวัฒนาการกันตลอดมาพร้อมๆ กับการวิวัฒนาการของหมวกเกราะทางทหารตามความเป็นจริง ในบางประเทศโดยเฉพาะในมุทราศาสตร์ของเยอรมันและนอร์ดิค ก็อาจจะใช้หมวกสองหรือสามใบในตราอาร์มเดียวกัน แต่ละใบก็เป็นสัญลักษณ์ของตำแหน่งประมุขของดินแดนนั้น ฉะนั้นหมวกเกราะและเครื่องยอดจึงเป็นสิ่งสำคัญในมุทราศาสตร์ของเยอรมันและนอร์ดิคและจะไม่แยกจากกัน
หมวกที่เปิดกระบังหน้าหรือมีตะแกรงหน้าบริเวณตาจะเป็นหมวกที่ใช้ได้เฉพาะขุนนางผู้มีตำแหน่งสูง ขณะที่ตราของขุนนางผู้ไม่มีตำแหน่งและผู้ดีท้องถิ่น (burgher) จะเป็นหมวกเกราะปิดหน้า แม้ว่าการจัดลำดับการใช้จะมีกฎ แต่ลักษณะของหมวกของแต่ละกลุ่มก็เปลี่ยนไปเรื่อยๆ การวิวัฒนาการของหมวกเกราะในมุทราศาสตร์เป็นไปตามความเปลี่ยนแปลงไปตามการเปลี่ยนแปลงวิธีการรบพุ่งของยุคกลาง การใช้จำนวนซี่ของหมวกเปิดหน้าในการระบุตำแหน่งของเจ้าของตรามิได้ใช้กันจนกระทั่งราวปี ค.ศ. 1615 เมื่อการประลองบนหลังม้าด้วยหอกยาวมาแทนที่ด้วยการใช้พลอง (Mace) จุดประสงค์ก็เพื่อจะทุบเครื่องยอดให้หักจากหมวก หมวกที่ปิดหน้าเกือบทั้งหมดก็เปลี่ยนไปเป็นหมวกที่มีส่วนที่เปิดบริเวณตามากขึ้นเพื่อให้ผู้สวมสามารถมองเห็นได้มากขึ้น โดยมีซี่โลหะหรือตะแกรงป้องกันบริเวณตา เวียนนาจำกัดการใช้หมวกที่มีซี่สำหรับขุนนางและผู้มีความรู้ทางกฎหมายและเทววิทยา ขณะที่หมวกแบบปิดใช้ได้โดยทั่วไป ทิศทางของด้านหน้าของหมวกหรือจำนวนซี่ของตะแกรงก็มีการระบุอย่างละเอียดในคู่มือต่อมา หมวกเกราะของพระมหากษัตริย์ เป็นสีทองหันหน้าตรงเปิดกระบังมียอดเป็นมงกุฎกลายมาเป็นหมวกเกราะที่ใช้โดยพระมหากษัตริย์ของราชอาณาจักรปรัสเซีย สำหรับมุทราศาสตร์ทางศาสนา (ecclesiastical heraldry) สังฆราชและนักบวชจะใช้หมวกนักบวช (mitre) ที่เหมาะแก่ตำแหน่งฐานะแทนที่หมวกเกราะ
ในประวัติศาสตร์หมวกเกราะมิได้เป็นส่วนหนึ่งของสิ่งที่ได้รับเป็นเกียรติ แต่เป็นสิ่งที่ถือว่าเป็นสิทธิที่ได้รับ ฉะนั้นหมวกเกราะที่มีแพรและพู่ประดับจะไม่ถือว่าเป็นการใช้ที่ไม่ถูกต้องแม้แต่ในการใช้ในตราที่ไม่มีเครื่องยอด ถ้าตรามีเครื่องยอดมากกว่าหนึ่ง ในมุทราศาสตร์อังกฤษจะวาดทุกยอดบนหมวกใบเดียว ขณะที่มุทราศาสตร์เยอรมนีที่ปฏิบัติกันมากหลังคริสต์ศตวรรษที่ 16 แต่ละยอดก็จะมีหมวกของตนเอง บนแผ่นดินใหญ่ยุโรปหมวกเกราะหลายใบจะหันเข้าหากัน ถ้าเป็นจำนวนคี่หมวกใบกลางก็จะหันหน้าตรง แต่ในสแกนดิเนเวียหมวกจะหันออกด้านนอก ตราอาร์มของมาร์กราฟคนสุดท้ายของบรานเดนบวร์ก-อันสบาคเป็นโล่ที่แบ่งเป็น 21 แบ่งสี่ที่มีหมวกเกราะ 15 ใบพร้อมเครื่องยอด
== อ้างอิง ==
== บรรณานุกรม ==
Fox-Davies, Arthur Charles; Graham Johnston (1909, 2004). A Complete Guide to Heraldry. Kessinger Publishing. ISBN 1417906308
Neubecker, Ottfried (1976). Heraldry: Sources, Symbols and Meaning. Maidenhead, England: McGraw-Hill. ISBN 0070463085
Woodcock, Thomas; John Martin Robinson (1988). The Oxford Guide to Heraldry. New York: Oxford University Press. ISBN 0192116584
== ดูเพิ่ม  ==
ตราอาร์ม
นิยามของตรา
มุทราศาสตร์
เรขลักษณ์ในมุทราศาสตร์
เครื่องอิสริยาภรณ์
สัญลักษณ์
== แหล่งข้อมูลอื่น ==
มุทราศาสตร์
ตราอาร์ม
เครื่องอิสริยาภรณ์
เบบี้อิตส์ยู

"เบบี้อิตส์ยู" (Baby It's You) เป็นเพลงที่แต่งโดยเบิร์ต แบแคแรก (ดนตรี) และลูเธอร์ ดิซอน (ใช้ชื่อว่า บาร์นีย์ วิลเลียมส์) และแม็ก เดวิด (เนื้อเพลง) เพลงบันทึกเสียงโดยเดอะเชอเรลเลส และเดอะบีตเทิลส์  ซึ่งทั้ง 2 วงทำให้เพลงโด่งดังขึ้นมา แต่เพลงติดชาร์ตสูงสุดในเวอร์ชันของวงสมิธ ที่ขึ้นชาร์ตที่อันดับ 5 ในสหรัฐอเมริกา
เพลงในปี พ.ศ. 2504
เพลงของเดอะเชอเรลเลส
เพลงของเดอะบีตเทิลส์
เพลงของเดอะคาร์เพนเทอส์
ซิงเกิลในปี พ.ศ. 2504
ซิงเกิลในปี พ.ศ. 2512
ซิงเกิลในปี พ.ศ. 2538
เดอะเชอเรลเลส

เดอะเชอเรลเลส (The Shirelles) เป็นกลุ่มเกิร์ลกรุปอเมริกัน ในช่วงต้นคริสต์ทศวรรษ 1960 ถือเป็นกลุ่มศิลปินหญิงล้วนกลุ่มแรกที่มีเพลงอันดับ 1 บนบิลบอร์ดฮอต 100 ประกอบด้วยสมาชิก 4 คนคือ เชอร์ลีย์ โอเวนส์ (นักร้องนำ ต่อมาเป็นที่รู้จักในชื่อ เชอร์ลีย์ อัลส์ตัน ต่อมาเป็นเชอร์ลีย์ อัลส์ตัน รีฟส์) ดอริส โคลีย์ (ต่อมาเป็น ดอริส โคลีย์ เคนเนอร์ ต่อมาเป็นดอริส เคนเนอร์ แจ็กสัน เธอร้องนำในเพลง "Dedicated to the One I Love", "Welcome Home Baby", "Blue Holiday" และอีกหลายเพลงในหน้าบีและเพลงในอัลบั้ม) เบเวอร์ลี ลี และแอดดี "มิกกี" แฮร์ริส
สมาชิกทั้ง 4 คนร่วมก่อตั้งวงที่นิวเจอร์ซีย์ ในปี 1958 ออกซิงเกิ้ลดังอย่าง "เบบี้อิตส์ยู" (เพลงเขียนโดยเบิร์ต แบแคแรก/ฮัล เดวิด/บาร์นีย์ วิลเลียมส์) , "Mama Said", "Foolish Little Girl" และเพลงอันดับ 1 ถึง 2 เพลงอย่าง "Will You Love Me Tomorrow" (เกอร์รี กอฟฟิน/คาโรล คิง) และ "Soldier Boy" (ฟลอเรนซ์ กรีนเบิร์ก/ลูเธอร์ ดิกซอน) ส่วนเพลง "Sha La La" ของพวกเธอเป็นเพลงฮิตที่ถูกนำมาทำใหม่ในสหราชอาณาจักรโดยวงแมนเฟรดแมนน์ ติดท็อป 5 ในปี 1965 และเพลง "Boys" ก็ถูกนำไปทำใหม่โดยวงเดอะบีตเทิลส์ พวกเขายังนำเพลง "เบบี้อิตส์ยู" ไปทำใหม่อยู่ในอัลบั้ม "Please, Please Me"
== อ้างอิง ==
กลุ่มดนตรีริธึมแอนด์บลูส์สัญชาติอเมริกัน
เกิร์ลกรุปสหรัฐอเมริกา
กลุ่มดู-ว็อป
กลุ่มดนตรีที่ก่อตั้งในปี พ.ศ. 2501
วาเนสซา วิลเลียมส์

วาเนสซา ลีนน์ วิลเลียมส์ (Vanessa Lynn Williams) เกิดเมื่อวันที่ 18 มีนาคม ค.ศ. 1963 เป็นนักร้อง นักแต่งเพลง นักแสดงชาวอเมริกัน สร้างประวัติศาสตร์เมื่อวันที่ 17 กันยายน ค.ศ. 1983 ด้วยการเป็นผู้หญิงชาวแอฟริกัน-อเมริกันคนแรกที่สวมมงกุฎมิสอเมริกา แต่ถึงกระนั้นเธอก็ถูกถอดจากตำแหน่งลง เนื่องจากเรื่องอื้อฉาวในการถ่ายรูปนู้ด วิลเลียมส์เริ่มอาชีพทางด้านบันเทิง เธอได้รับการเสนอชื่อเข้าชิงรางวัลแกรมมี่ รางวัลเอมมี รางวัลโทนี
== อ้างอิง ==
== แหล่งข้อมูลอื่น ==
Official website
Vanessa Williams Info, Interviews, Trivia 
Vanessa Williams biography, Evening at Pops, PBS
"Vanessa Williams Makes 'Ugly Betty' Look Good" , The TV Tattler, November 8, 2006.
Vanessa Williams biography , Women's History Month, March 2007, by U.S. Department of State
นักร้องอเมริกัน
นักแสดงอเมริกัน
ชาวอเมริกันเชื้อสายแอฟริกา
ผู้ชนะการประกวดมิสอเมริกา
ศิลปินสังกัดคองคอร์ดเรเคิดส์
ศิลปินสังกัดเมอร์คิวรีเรเคิดส์
ศิลปินสังกัดแอตแลนติกเรเคิดส์
บุคคลจากรัฐนิวยอร์ก
วาเนสซา วิลเลียมส์ (แก้ความกำกวม)

วาเนสซา วิลเลียมส์ (Vanessa Williams; เกิด ค.ศ. 1963) เป็นนักร้อง นักแต่งเพลง นักแสดงชาวอเมริกัน
ทั้งนี้ วาเนสซา วิลเลียมส์ อาจจะหมายถึง:
วาเนสซา เอ. วิลเลียมส์ นักแสดง เกิดปี 1963 ดาราในเรื่อง Melrose Place และรายการซีรีส์ทางโทรทัศน์เรื่อง Soul Food
วาเนสซา อาร์. วิลเลียมส์ นักร้องแนวกอสเปล เกิดเมื่อปี 1960 เริ่มอาชีพในยุค 2000
รางวัลโทนี

รางวัลโทนี (Tony Awards หรือชื่อเต็มว่า The Antoinette Perry Awards for Excellence in Theatre) เป็นการมอบรางวัลให้กับศิลปะการแสดงละครเวที ละครบรอดเวย์ของชาวอเมริกัน จัดขึ้นโดย American Theatre Wing และ The Broadway League จัดขึ้นประจำปีในนิวยอร์กซิตี รางวัลมอบให้กับการสร้างสรรค์การทำงาน การแสดงของละครเวที ละครบรอดเวย์ และมอบให้โรงละครอเมริกัน รางวัลพิเศษที่มอบให้เช่น Special Tony Award และ the Tony Honors for Excellence in Theatre ก็มีการมอบรางวัล รางวัลนี้ตั้งชื่อตาม Antoinette Perry ผู้ร่วมก่อตั้ง American Theatre Wing รางวัลโทนีถือเป็นรางวัลเกียรติยศสูงสุดของการแสดงละครเวที ในสหรัฐอเมริกา เปรียบเสมือนรางวัลออสการ์ของทางฝั่งละครเวที
ตั้งแต่ปี 1997 พิธีมอบรางวัลจัดขึ้นที่เรดิโอมิวสิกฮอล ในนิวยอร์กซิตี ช่วงเดือนมิถุนายน ถ่ายทอดสดผ่านสถานีโทรทัศน์ซีบีเอส
== อ้างอิง ==
รางวัล
อเมารี โนแลสโก

อเมารี โนแลสโก การ์ริโด (Amaury Nolasco Garrido, เกิดเมื่อวันที่ 24 ธันวาคม ค.ศ. 1970) เป็นนักแสดงชาวปวยร์โตรีโก เป็นที่รู้จักในบท "เฟร์นันโด ซูเกร" ในละครโทรทัศน์เรื่อง แผนลับแหกคุกนรก และบท "ฮอร์เฮ ฟิเกโรอา" ในภาพยนตร์เรื่อง ทรานส์ฟอร์มเมอร์ส มหาวิบัติจักรกลสังหารถล่มจักรวาล
โนแลสโกเป็นแขกรับเชิญในซีรีส์ทางโทรทัศน์หลายเรื่องเช่น Arli$$,  Crime Scene Investigation และ ER โดยเขาแสดงภาพยนตร์เรื่องแรกคือ จอมคนยากูซ่า ที่กำกับการแสดงโดย ทาเกชิ คิตาโนะ ,2 Fast 2 Furious ในบทออเรนจ์ จูเลียส จากนั้นแสดงร่วมกับเบอร์นี แม็ก ใน Mr. 3000 เขาแสดงในภาพยนตร์กำกับโดยไมเคิล เบย์ เรื่อง Transformers ในปี 2007 สำหรับในภาคต่อ  Revenge of the Fallen เขาได้รับเชิญให้มาเล่นต่อ แต่เนื่องจากปัญหาเรื่องตารางงานจึงไม่สามารถร่วมแสดงได้
== ผลงาน ==
=== ภาพยนตร์ ===
=== โทรทัศน์ ===
== อ้างอิง ==
== แหล่งข้อมูลอื่น ==
Wiki Page 
Amaury Nolasco's biography  at Prison Break's official site
นักแสดงอเมริกัน
ชิคาโก (วงดนตรี)

ชิคาโก (Chicago) เป็นวงดนตรีอเมริกัน แนวป็อปร็อก/แจ๊ซฟิวชัน ก่อตั้งวงในปี 1967 ในชิคาโก รัฐอิลลินอย ในช่วงแรกเป็นวงแนวร็อก ต่อมาทำแนวดนตรีให้เบาลง มีชื่อเสียงในการมีเพลงดังที่เป็นเพลงบัลลาดอยู่หลายเพลง ได้รับความนิยมตลอดคริสต์ทศวรรษ 1970 และคริสต์ทศวรรษ 1980 มีซิงเกิ้ลและอัลบั้มมากมายเป็นรองเพียงแค่วงเดอะบีชบอยส์ ชิคาโกยังเป็นวงป็อป/ร็อกแอนด์โรลอเมริกันที่ประสบความสำเร็จยืนยาวที่สุดวงหนึ่ง
จากข้อมูลจากบิลบอร์ด ชิคาโกมียอดขาย 120 ล้านชุดทั่วโลก ได้รับแผ่นเสียงทองคำ 20 แผ่น แผ่นเสียงทองคำขาว 18 แผ่น และมีอัลบั้มได้รับหลายแผ่นเสียงทองคำขาว 8 ชุด  ซึ่งอัลบั้มมีเพลงติดอันดับ 1 อยู่ 5 ชุด และมีเพลงฮิต 21 เพลงที่ติดท็อป 10
== อ้างอิง ==
กลุ่มดนตรีร็อกสัญชาติอเมริกัน
ผู้ที่ได้รับรางวัลแกรมมี
กลุ่มดนตรีที่ก่อตั้งในปี พ.ศ. 2510
เม็นสแวร์

เม็นสแวร์ (Menswear)  เป็นวงดนตรีบริทป็อปจาก แคมเด็น ทาวน์ ลอนดอน ประเทศอังกฤษ . ก่อตั้งวงในปี 1994 เม็นสแวร์ออกอัลบั้มมาแล้ว 2 ชุด และ ออกซิงเกิลมาแล้ว 6 เพลง
== ผลงาน ==
=== อัลบั้ม ===
Nuisance (1995) - #11 UK, #25 Japan
Hay Tiempo! (1998)
=== ซิงเกิล ===
"I'll Manage Somehow" (1995) - #49
"Daydreamer" (1995) - #14
"Stardust" (1995) - #16
"Sleeping In" (1995) - #24
"Being Brave" (1996) - #10
"We Love You" (1996) - #22
== อ้างอิง ==
กลุ่มดนตรีสัญชาติอังกฤษ
กลุ่มดนตรีจากลอนดอน
กลุ่มดนตรีที่ก่อตั้งในปี พ.ศ. 2537
ชิลล์เอาต์

ชิลล์เอาต์ (Chillout music) เป็นแนวดนตรีดนตรีอิเล็กทรอนิกส์เกิดขึ้นในยุโรปและสหราชอาณาจักรช่วงต้นถึงกลางคริสต์ทศวรรษ 1990 เพลงจะถูกแต่งขึ้นจาก ซอฟต์แวร์ และ เครื่องสังเคราะห์เสียง เป็นหลัก เป็นแนวเพลงที่มีจังหวะ ช้าๆ ฟังสบาย ผ่อนคลาย คลายเครียด คลายอารมณ์ ในบางครั้งก็สำหรับเป็นพื้นหลังประกอบกิจกรรม
ชิลล์เอาต์ ยังเป็นแนวเพลงที่เชื่อมโยงกับดนตรีแอมเบียนต์ ทริป-ฮอป นูแจ๊ซ แอมเบียนต์เฮาส์ แอมเบียนแทรนซ์ นิวเอจและแนวเพลงย่อยอื่นของ ดาวน์เท็มโป และในบางครั้งแนวเพลงอีซีลิสเทนนิง อย่างดนตรีเลาจ์ ก็ถือเป็นแนวเพลงชิลล์เอาท์ด้วยเช่นกัน Larritoh เป็นศิลปินแนวดนตรีที่รู้จักในสเปน
อิเล็กทรอนิกา
เจ.เจ. แอบรัมส์

เจฟฟรีย์ เจคอบ "เจ.เจ." แอบรัมส์ (Jeffrey Jacob "J. J." Abrams) เกิดเมื่อวันที่ 27 มิถุนายน ค.ศ. 1966 เป็นผู้สร้างภาพยนตร์ รายการโทรทัศน์ชาวอเมริกัน นักเขียนบท ผู้กำกับ นักแสดง นักดนตรี นักประพันธ์ และผู้ก่อตั้งแบดโรบอตโพรดักชัน เขาเคยได้รับรางวัลเอมมีและรางวัลลูกโลกทองคำ เป็นที่รู้จักในฐานะผู้ร่วมสร้างหรือผู้สร้างของซีรีส์โทรทัศน์เรื่อง เฟลิซิตี, เอเลียซ พยัคฆ์สาวสายลับ, อสุรกายดงดิบ และ ฟรินจ์ เลาะปมพิศวงโลก เขากำกับภาพยนตร์เรื่อง  มิชชั่นอิมพอสซิเบิ้ล (2006),  สงครามพิฆาตจักรวาล (2009), ซูเปอร์ 8 มหาวิบัติลับสะเทือนโลก (2011), สตาร์ เทรค ทะยานสู่ห้วงมืด (2013),  อุบัติการณ์แห่งพลัง (2015) และ  กำเนิดใหม่สกายวอล์คเกอร์ (2019) รายได้จากการกำกับภาพยนตร์ของเขารวมมากกว่า 4,653 ล้านดอลลาร์สหรัฐ ทำให้เขาอยู่อันดับที่ 8 จากผู้กำกับที่ทำรายได้สูงที่สุดในโลก
== ผลงาน ==
===ภาพยนตร์===
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ เจ.เจ. แอบรัมส์
16px 
สีแดง  สีส้ม  สีเขียว 
$ 
== อ้างอิง ==
== แหล่งข้อมูลอื่น ==
ผู้อำนวยการสร้างภาพยนตร์ชาวอเมริกัน
ผู้กำกับภาพยนตร์ชาวอเมริกัน
ผู้อำนวยการสร้างรายการโทรทัศน์ชาวอเมริกัน
นักเขียนบทชาวอเมริกัน
นักเขียนบทโทรทัศน์ชาวอเมริกัน
บุคคลจากนครนิวยอร์ก
ไมเคิล บูเบล

ไมเคิล สตีเวน บูเบล (Michael Steven Bublé; เกิดเมื่อวันที่ 9 กันยายน ค.ศ. 1975) เป็นนักร้อง นักแต่งเพลงชาวแคนาดา ที่ได้รับสัญชาติอิตาลีใน ค.ศ. 2005
อัลบั้มแรกของเขาได้ขึ้นถึงสิบอันดับแรกในประเทศแคนาดาและสหราชอาณาจักร  รวมถึงอัลบั้ม  It's Time  (2005) และ  Call Me Irresponsible  (2007) ซึ่งขึ้นถึงอันดับหนึ่งในชาร์ตอัลบั้มแห่งแคนาดา, ชาร์ตอัลบั้มแห่งสหราชอาณาจักร, บิลบอร์ด 200 ของสหรัฐอเมริกา, ชาร์ต ARIA ของออสเตรเลีย และหลายประเทศในทวีปยุโรป
บูเบลมียอดขายมากกว่า 40 ล้านแผ่นทั่วโลก และได้ชนะรางวัลมากมาย รวมถึงรางวัลแกรมมี 4 ครั้ง และรางวัลจูโนอีกนับไม่ถ้วน
== อ้างอิง ==
== แหล่งข้อมูลอื่น ==
นักร้องแคนาดา
ผู้ที่ได้รับรางวัลแกรมมี
ศิลปินสังกัดรีพรีซเรเคิดส์
บุคคลจากรัฐบริติชโคลัมเบีย
นักแต่งเพลงชาวอิตาลี
บุปผาราตรี 3.2

บุปผาราตรี 3.2 เป็นภาพยนตร์ไทยภาคต่อ เนื้อหาต่อเนื่องจาก บุปผาราตรี 3.1 ออกฉายเมื่อวันที่ 20 สิงหาคม พ.ศ. 2552 กำกับและเขียนบทโดย ยุทธเลิศ สิปปภาค นำแสดงโดย เฌอมาลย์ บุญยศักดิ์, มาริโอ้ เมาเร่อ, นัดตะวัน ศักดิ์ศิริ, ฉันทนา กิติยพันธ์, อดิเรก วัฏลีลา, บุญถิ่น ทวยแก้ว, สรรภวัต สุระเกรียงศักดิ์ และ สันติสุข พรหมศิริ
ภาพยนตร์เปิดตัวออกฉายด้วยจำนวนโรงฉาย 93 โรง ทำรายได้ 10.3 ล้านบาท ซึ่งน้อยกว่าใน บุปผาราตรี 3.1 ที่เปิดตัวด้วยรายได้ 13.8 ล้านบาท ภาพยนตร์ทำรายได้รวม 16.5 ล้านบาท
== นักแสดง ==
เฌอมาลย์ บุญยศักดิ์ รับบท บุปผา
มาริโอ้ เมาเร่อ รับบท หรั่ง
นัดตะวัน ศักดิ์ศิริ รับบท เด็กหญิงปลา
ฉันทนา กิติยพันธ์ รับบท เจ๊สาม
สันติสุข พรหมศิริ รับบท นายภพ (พ่อของเด็กหญิงปลา)
สุเชาว์ พงษ์วิไล รับบท สารวัตรหมง
อดิเรก วัฏลีลา รับบท หมวดอังเคิล
บุญถิ่น ทวยแก้ว รับบท จ่าบุญถิ่น
ค่อม ชวนชื่น รับบท เซียนต้อม
อุดม ชวนชื่น รับบท ลูกกรอกตัวพ่อ
สมเล็ก ศักดิกุล รับบท หมอคง / ดร.คง
สายเชีย วงศ์วิโรจน์ รับบท หนึ่ง (ลูกน้องเจ๊สาม)
อ่าง เถิดเทิง รับบท ยามอ่าง
สรรภวัต สุระเกรียงศักดิ์ รับบท ผีเด็กจีน
อภิสิทธิ์ โอภาสเอี่ยมลิขิต รับบท หลวงพี่โจ้
พงศ์เทพ อนุรัตน์ รับบท สายสืบเทพ
หน่อย เชิญยิ้ม รับบท ฤๅษีตาไฟ
เชษฐวุฒิ วัชรคุณ รับบท เดวิด เจียง
ถั่วแระ เชิญยิ้ม รับบท เซียนแขก
แอนนา ชวนชื่น รับบท หยวน วู ปิง
กิ๊ฟ ชวนชื่น รับบท เซียนจีน
โจนาธาน แซมซัน รับบท เซียนเผือก
เห็ดเผาะ เชิญยิ้ม รับบท แพนเค้ก
สมเดช แก้วลือ รับบท ลูกศิษย์ของฤๅษีตาไฟ
ปิยะ ชนะสัตรู รับบท ปี้ด
ศุภสิทธิ์ ก๊กผล รับบท หมู
ยศวัศ สิทธิวงศ์ รับบท ตี๋
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2552
ภาพยนตร์ไทย
ภาพยนตร์ที่กำกับโดย ยุทธเลิศ สิปปภาค
ภาพยนตร์ผี
ภาพยนตร์สยองขวัญ
ภาพยนตร์ภาคต่อ
เครื่องกำจัดเกลือ

เครื่องกำจัดเกลือ (Desalter) เป็นกระบวนการหนึ่งในโรงกลั่นน้ำมันเพื่อแยกเกลือออกจากน้ำมันดิบ โดยใช้หลักการใช้น้ำทำการละลายเกลือในน้ำมันดิบและแยกน้ำซึ่งจะละลายเกลือออกจากกัน โดยใช้การสร้างสนามแม่เหล็กขึ้นเพื่อใช้ตรึงแยกหยดน้ำซึ่งละลายเกลือออกจากน้ำมันดิบ โดยปกติแล้ว กระบวนการกำจัดเกลือมักจะเป็นกระบวนการแรกในการกลั่นน้ำมัน
เครื่องกำจัดเกลือสามารถแบ่งออกได้เป็น 2 ประเภท คือ แบบศักย์คงที่ และแบบมีการเปลี่ยนแปลงศักย์ตามช่วงการทำงาน เพื่อป้องกันไม่ให้เกลือแร่หลุดออกไปทำปฏิกิริยากลายเป็นกรด ทำให้เกิดการกัดกร่อนกับระบบซึ่งเป็นโลหะ
คำว่า "เครื่องกำจัดเกลือ" สามารถหมายถึง เครื่องทำน้ำทะเลให้เป็นน้ำจิด ซึ่งสามารถบำบัดน้ำกร่อยที่เกิดจากเกษตรกรรม โดยเป็นการทำน้ำให้สะอาดสำหรับการบริโภคของคนและสัตว์ หรือเพื่อลดความเค็มของน้ำก่อนที่จะผ่านพรมแดนระหว่างประเทศ ซึ่งมักจะเป็นเงื่อนไขในสนธิสัญญาระหว่างประเทศ เครื่องกำจัดเกลือยังถูกใช้ในการบำบัดน้ำในอ่างเก็บน้ำบาดาลในพื้นที่อันได้รับผลกระทบจากฝูงปศุสัตว์
== อ้างอิง ==
==แหล่งข้อมูลอื่น==
Desalting in refinery
Desalting theory 
Desalter animation 
วิศวกรรมเคมี
แม่น้ำแดง

แม่น้ำแดง (红河; sông Hồng) เป็นแม่น้ำที่ไหลจากทางตะวันตกเฉียงใต้ของประเทศจีน ผ่านทางตอนเหนือของประเทศเวียดนาม ไปสิ้นสุดที่อ่าวตังเกี๋ย
แม่น้ำแดงมีต้นกำเนิดจากเทือกเขาหวางต้วน ทางตอนใต้ของต้าหลี่ ในมณฑลยูนนาน ประเทศจีน ไหลไปทางตะวันออกเฉียงใต้ผ่านพื้นที่ที่เป็นถิ่นที่อยู่ของชาวไทลื้อ และไหลออกจากประเทศจีนที่เขตปกครองตนเองชนชาติอาข่าและอี๋ หงเหอ เข้าสู่ประเทศเวียดนามที่จังหวัดหล่าวกาย เป็นเส้นแบ่งระหว่างประเทศทั้งสอง จากนั้นไหลผ่าน 9 จังหวัดในภาคเหนือของเวียดนามที่สำคัญ ได้แก่ ฮานอย เมืองหลวงของประเทศเวียดนาม เมื่อแม่น้ำไหลถึงที่ลุ่มใกล้ ๆ กับเหวียตจี่ก็จะเริ่มเข้าสู่พื้นที่ที่เรียกว่าดินดอนสามเหลี่ยมปากแม่น้ำแดง และไหลลงสู่อ่าวตังเกี๋ยในที่สุด แม่น้ำแดงเป็นแม่น้ำสายสำคัญที่สุดในภาคเหนือ มีความยาวทั้งสิ้น 1,261 กิโลเมตร ตอนบนของแม่น้ำอยู่ในประเทศจีน ซึ่งจีนเรียกว่า แม่น้ำหยวน มีระยะทาง 620 กิโลเมตร และส่วนที่อยู่ในเวียดนามมีระยะทาง 641 กิโลเมตร
แดง
แดง
แดง